
Ehituslubade väljastamine Narva linna vee- ja kanalisatsioonitorustike rekonstrueerimiseks
1.   ASJAOLUD JA MENETLUSE KÄIK

13.03.2012. a Narva Vesi AS-i poolt volitatud isik Toomas Kliimask taotles Arhitektuuri- ja Linnaplaneerimise Ametilt ehituslubasid Narva linna territooriumil olemasolevate vee- ja kanalisatsioonitorustike rekonstrueerimiseks esitades ehitusprojekt ja riigilõivu maksekorralduse. 13.03.2012. a sissetulnud projektdokumentatsioon on jagatud tsoonideks ning näeb ette Narva linnas asuvate vee- ja kanalisatsioonitorustike rekonstrueerimise. Ehitusprojektid vastavad 25.09.2010 a Majandus- ja kommunikatsiooniministri määrusele nr 67 „Nõuded ehitusprojektile“ ning ehitusseaduse §23 lõike 5 kohaselt on lisatud kõigi torustike rekonstrueerimisel puudutatavate kinnistute omanike nõusolekud. 

Seega, ehituslubade väljastamiseks takistusi ei ole ning vee- ja kanalisatsioonitorustike rekonstrueerimiseks ja ehitamiseks võib väljastada ehitusload.
2.     ÕIGUSLIKUD ALUSED

2.1. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

3.     OTSUS

Väljastada ehitusload:
3.1. Vestervalli tänava lõigul 2, Vestervalli tn 3, 5 ja 7, Peterburi mnt 1 ja 2, Peetri platsil, Puškini tänava lõigul 2, Kosmonaudi tänaval, Linnuse tänava lõigul 2, Koidula tänaval ning Suur tänava lõigul1 sademevee kanalisatsioonitorustiku K1304 ehitamiseks;
3.2. Sepa tänaval, Sadama teel, Sadama tee 2, Pimeaia tänaval ning Vestervalli tänava lõigul 2 sademevee kanalisatsioonitorustiku K1302 ehitamiseks;
3.3. Hariduse tänava lõigul 3 ja Puškini tänava lõigul 4 sademevee kanalisatsioonitorustiku K1303 ehitamiseks;
3.4. Vestervalli tänava lõigul 2 ja Hariduse tänava lõigul 3 kanalisatsioonitorustiku K1301 ehitamiseks;

3.5.  Vestervalli tänava lõigul 2 külmaveetorustiku V1051 rekonstrueerimiseks;

3.6. Peterburi mnt 1 ja 2, Peetri platsil, Tuleviku tn 10a ning Malmi tänava lõigul 1 kanalisatsioonitorustiku K1129 rekonstrueerimiseks;

3.7.  Vestervalli tänava lõigul 2, Karja tänava lõigul 1, Karja tn 1, 2 ja 3, Rüütli tänaval, Suur tänava lõigul 2, Kraavi tänaval, Viru tänaval, Koidula tänaval, Pimeaia tänaval ning Sepa tänaval külmaveetorustiku V1038 rekonstrueerimiseks;

3.8. Kohustada trasside omanikku koos kasutuslubade taotlustega esitama ehituslubade väljastajale vee- ja kanalisatsioonitorustike ehitamise puhul uues paigalduskohas leping Narva linnaga.
4.     RAKENDUSSÄTTED

4.1.  Korraldus jõustub seadusega ettenähtud korras.
4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

